|  |  |  |
| --- | --- | --- |
| II. OSNOVNA ŠOLA ŽALECŠilihova 1, 3310 ŽalecE-mail: ii.os-zalec@guest.arnes.sispletna stran: <http://www.2os-zalec.si> | **LOGOTIP** | Tel.: 03/713-11-70Računovodstvo: 03/713-11-50Ident.št.za DDV.: 62175815TRR: 01100 600 8357 931, UJP Žalec |

**KAZALO**

[1. člen 2](#_Toc162516406)

[(namen pravil) 2](#_Toc162516407)

[2. člen 2](#_Toc162516408)

[(opredelitev pojmov) 2](#_Toc162516409)

[3. člen 3](#_Toc162516410)

[(dolžnosti in odgovornosti učenca) 3](#_Toc162516411)

[4. člen 3](#_Toc162516412)

[(načini zagotavljanja varnosti) 3](#_Toc162516413)

[5. člen 4](#_Toc162516414)

[(pravila obnašanja in ravnanja) 4](#_Toc162516415)

[6. člen 7](#_Toc162516416)

[(kršitve) 7](#_Toc162516417)

[7. člen 7](#_Toc162516418)

[(postopki in ukrepi v primeru kršitev) 7](#_Toc162516419)

[8. člen 7](#_Toc162516420)

[(organiziranost učencev) 7](#_Toc162516421)

[9. člen 8](#_Toc162516422)

[(opravičevanje odsotnosti) 8](#_Toc162516423)

[10. člen 8](#_Toc162516424)

[(sodelovanje pri zagotavljanju zdravstvenega varstva učencev) 8](#_Toc162516425)

[11. člen 9](#_Toc162516426)

[(veljavnost pravil in izjava o seznanitvi) 9](#_Toc162516427)

Na podlagi 60. e člena Zakona o osnovni šoli (Uradni list RS, št. 81/06 - uradno prečiščeno besedilo, 102/07, 107/10, 87/11, 40/12 - ZUJF, 63/13, 46/16 - ZOFVI-K, 49/16 - popr., 76/23) in mnenja Sveta staršev II. osnovne šole Žalec z dne, 4. 6. 2024, ter mnenja Učiteljskega zbora II. osnovne šole Žalec z dne, 1. 7. 2024, je svet zavoda II. osnovne šole Žalec (v nadaljevanju: II. OŠ Žalec), 4. 7. 2024, sprejel

**PRAVILA ŠOLSKEGA REDA**

**V II. OŠ ŽALEC**

# 1. člen

# (namen pravil)

Ta pravila natančneje opredeljujejo dolžnosti in odgovornosti učencev, načine zagotavljanja varnosti, pravila obnašanja in ravnanja, kršitve, postopke in ukrepe v primeru kršitev pravil, organiziranost učencev, opravičevanje odsotnosti ter sodelovanje pri zagotavljanju zdravstvenega varstva učencev.

# 2. člen

# (opredelitev pojmov)

1. Učenec je spolno nevtralen izraz za udeleženca ali udeleženko v učnem procesu, ki obiskuje pouk v II. osnovni šoli Žalec in ni delavec šole.
2. Mlajši učenec je učenec, do vključno petega razreda osnovne šole oziroma učenec, do končane II. stopnje posebnega programa.
3. Starejši učenec je učenec, od vključno šestega razreda dalje oziroma učenec od III. stopnje posebnega programa.
4. Učenec s posebnimi potrebami je učenec z odločbo pristojne institucije, s katero so ugotovljene in opredeljene posebne potrebe tega učenca.
5. Za osebe, ki imajo zmerno, težjo in težko motnjo v duševnem razvoju in ne zmorejo razumeti svojih ravnanj ter posledic svojih ravnanj, se zoper njih vzgojno ne ukrepa.
6. Kršitev je vsako ravnanje ali dejanje učenca, ki je v nasprotju z veljavno zakonodajo, s temi pravili ali z ostalimi akti šole. Kršitve razčlenjujemo s temi pravili na lažje, težje in najtežje.
7. Postopek je proces, ki se začne z opredelitvijo kršitve in konča z vzgojnim ukrepom, ki je v skladu s temi pravili.
8. Vzgojni ukrep je končni rezultat postopka, ki na zakonit in predvidljiv način določa odziv šole na ugotovljeno kršitev.

# 3. člen

# (dolžnosti in odgovornosti učenca)

Dolžnosti učenca so, da:

1. redno obiskuje in aktivno sodeluje pri pouku in izbirnih predmetih ter ostalih načrtovanih aktivnostih;
2. izpolnjuje svoje učne in druge obveznosti;
3. ravna v skladu s pravili šolskega in hišnega reda;
4. spoštuje pravice drugih učencev in delavcev šole z upoštevanjem drugačnosti;
5. v šoli in šolskih dejavnostih izven nje, skrbi za lastno zdravje in varnost;
6. spoštljivo ravna s šolsko lastnino;
7. skrbno prinaša šolske potrebščine.

# 4. člen

# (načini zagotavljanja varnosti)

Nadzor na šolskem območju je organiziran z dežurstvom učiteljev. Učenci so dolžni upoštevati navodila nadzornih oseb.

Učencem zagotavljamo varnost:

1. z doslednim izvajanjem predpisov s področja varnosti in zdravja pri delu;
2. z izvajanjem osnovnega preventivnega zdravstvenega programa;
3. z izvajanjem prometno varnostnega programa, ki obsega:
* izvajanje učnega programa prometne vzgoje pri rednem pouku,
* vsakodnevno osveščanje učencev o doslednem upoštevanju prometnih predpisov pri vključevanju v promet kot pešci, kolesarji ali kot vozači, s poudarkom na odgovornem vedenju,
* prikaz varnih dohodov do šole, s prometno varnostnim načrtom na vseh vhodih v šolo,
* obveščanje staršev o njihovi vlogi in odgovornosti pri vzgoji otrok za varno vključevanje v promet,
* urejanje prometa s prometno signalizacijo na vseh dohodih v šolo, omejitev dostopa vozil do šolske stavbe;
1. z varovanjem in nadzorom vhoda v šolo in garderobo učencev z doslednim zaklepanjem garderobe;
2. z dežurstvom učiteljev v garderobi od 7.15 do 7.55 in ob odhodu prvega šolskega kombija ter ob 14.20 ter dežurstvom v času malice in kosila;
3. z oblikovanjem oddelkov in skupin učencev v skladu z veljavnimi normativi in standardi in z zagotavljanjem ustreznega števila spremljevalcev v različnih dejavnostih, v skladu z veljavnimi normativi in standardi in navodili za izvajanje učnih načrtov;
4. z varovanjem šolskega objekta z alarmnim sistemom, povezanim z varnostno službo.

**Naloge dežurnih učiteljev**

Učitelji dežurajo na določenih mestih v času pred poukom, med malico, kosilom ter ob odhodu kombija. Tako zagotavljajo red in disciplino na hodnikih, v straniščih in učilnicah ter pomagajo dežurnim učencem in rediteljem.

**Naloge rediteljev**

Razrednik določi vsak teden reditelje in jim dodeli naloge glede na zmožnost učencev. Njihove naloga so, da:

1. opravljajo zadolžitve v sklopu razrednih služb;
2. prinesejo malico in po njej pospravijo;
3. obvestijo ravnatelja ali njegovega pomočnika, če učitelja več kot 10 minut po zvonjenju ni k pouku.

# 5. člen

# (pravila obnašanja in ravnanja)

**Obnašanje med poukom**

1. Pouk poteka mirno pod vodstvom učiteljev in drugih strokovnih delavcev. Učenci so pri pouku prisotni, sedijo na svojih mestih, pripravijo potrebne pripomočke, poslušajo razlago, upoštevajo navodila in opozorila učiteljev ter po končani uri za seboj pospravijo. Iz učilnice odidejo, ko jim učitelj to dovoli.
2. Učenec, ki zamudi pouk, takoj odide v učilnico in se opraviči učitelju, dela ne moti.
3. Med poukom ni dovoljeno žvečiti.
4. Učenci upoštevajo navodila učiteljev o pravilih v posamezni učilnici oziroma o načinih ravnanja s posameznimi predmeti (Priloga B).

**Pravila obnašanja in ravnanja v posameznem prostoru šole so natanko določena v prilogi B, ki je sestavni del tega hišnega reda.**

**Oblačila in obutev**

1. Učenci si v garderobah sezujejo čevlje in se preobujejo v copate. Nošenje copat je obvezno. Čevlje in vrhnja oblačila puščajo v garderobi, v garderobnih omaricah.
2. Učenci skrbijo za urejenost garderobe. Z razredniki 2-krat letno očistijo garderobne omarice.
3. Pri pouku športa so učenci oblečeni v športna oblačila in obuti v športne copate.
4. Na športnih dnevih, ekskurzijah in drugih oblikah šolskih dejavnosti izven prostorov šole, morajo biti učenci oblečeni in obuti v skladu z navodili učiteljev.
5. V šoli ni dovoljeno nositi pokrival (kape, kapuce ipd.) in pasnih torbic.

**Mobilni telefoni in druge elektronske naprave**

1. V času šolskih in obšolskih dejavnosti ter med odmori je uporaba mobilnih telefonov in drugih elektronskih naprav prepovedana.
2. Učenci, ki prinašajo mobilne telefone in pametne ure v šolo, jih na lastno odgovornost puščajo v svojih šolskih torbicah v razredu.
3. V nujnih primerih lahko učenci uporabijo telefon v tajništvu šole ali v svetovalni službi.
4. Zvočno in slikovno snemanje in fotografiranje učencev in delavcev šole ni dovoljeno.
5. V primeru, da učenec izvaja kršitve – ravna v nasprotju s pravili – učitelj učenca pozove, da mu izroči izključeno elektronsko napravo.
6. Elektronska naprava se hrani v tajništvu šole – v ognjevarni omari – do prihoda staršev, ki prevzamejo elektronsko napravo.

**Čakanje na pouk**

1. Učenci na pouk čakajo v učilnici posebnega programa in v jedilnici. 15 minut pred pričetkom pouka gredo učenci predmetne stopnje v svoje matične učilnice, nadzor izvaja dežurni učitelj. 5 minut pred pričetkom pouka gredo učenci razredne stopnje v svoje matične učilnice, kjer jih pričakajo učitelji, ki poučujejo prvo šolsko uro.

**Gibanje po šoli**

1. Učenci prihajajo v šolo 10 minut pred pričetkom pouka. Vozači in učenci, ki potrebujejo varstvo v jutranjem času, imajo organizirano jutranje varstvo.
2. Pred poukom gibanje po šoli ni dovoljeno, razen v primerih izvajanja interesnih dejavnosti.
3. Po pouku gredo učenci domov. Za vse učence, ki so izbrali možnost obiskovanje podaljšanega bivanja, je le-to organizirano od 11.30 do 16.25 ure.
4. Učence lahko starši pospremijo do garderobe.
5. Učenci iz podaljšanega bivanja odhajajo domov v spremstvu staršev ali sami (na osnovi pisnega dovoljenja staršev). Starši, ki pridejo po svojega otroka, ga počakajo v garderobi.
6. Med odmori se učenci zadržujejo v učilnici.
7. Za potrebe pouka gredo med odmori lahko v garderobo do svoje omarice in iz nje vzamejo potrebščine.
8. Na malico pospremijo učence iz učilnic učitelji, kjer jih pričakajo dežurni učitelji. V jedilnico vstopajo učenci v času malice in kosila.
9. V telovadnico vstopajo učenci ob prisotnosti učitelja. Nanj počakajo v garderobah.
10. V dopoldanskem času učenci ne zapuščajo šole, razen za potrebe pouka, pod vodstvom oziroma naročilom učitelja ali strokovnih delavcev.

**Prehrana**

1. Učenci razredne stopnje in posebnega programa malicajo v matični učilnici. Učenci predmetne stopnje malicajo v jedilnici. Vsi učenci imajo kosilo v jedilnici.
2. Upoštevati morajo kulturo prehranjevanja. Po jedi pospravijo za seboj. Mize po malici pobrišeta dežurna učenca. Hrane ni dovoljeno odnašati iz jedilnice.
3. Torbe pustijo učenci zložene na hodniku pred jedilnico ali v učilnici podaljšanega bivanja.
4. Učenci, ki imajo zaradi zdravstvenih diagnoz določeno dieto, ki jo v šolski kuhinji ne morejo pripravljati, lahko v šolo prinašajo lastno hrano.
5. V šolski kuhinji pripravljajo le tisto dietno prehrano, ki je bila odrejena s strani zdravstvene stroke.

**Skrb za lastnino in urejenost šole**

1. Za svoje stvari skrbijo in odgovarjajo učenci sami.
2. V šolskih in drugih prostorih, kjer se odvijajo šolske in obšolske dejavnosti, vsi učenci spoštujejo šolsko in tujo lastnino.
3. Če učenci opazijo poškodbe na šolski opremi ali drugih pripomočkih, o tem obvestijo učitelje.
4. Učenci ne smejo namenoma povzročiti škode na šolskem inventarju.

**Skrb za čistočo**

V šolskih prostorih in v sanitarijah učenci skrbijo za čistočo, varčnost s papirjem in vodo in se v njih ne zadržujejo po nepotrebnem.

**Skrb za varčno in ekološko ravnanje**

V vseh prostorih skrbimo za redno zračenje prostora, okno na stežaj odpremo za 3 minute. Toplota radiatorjev je na stopnji 3. Luči uporabljamo varčno in jih po uporabi prostorov ugasnemo.

V razredu ločujemo odpadke.

**Prepovedi in omejitve**

Na območju šolskega prostora je prepovedano:

1. kajenje in uživanje mamil ali drugih prepovedanih substanc;
2. uživanje alkoholnih pijač;
3. uporaba pirotehničnih in drugih sredstev, ki lahko ogrožajo zdravje ali življenje;
4. vsako fizično in psihično nasilje nad učenci in delavci šole;
5. namerno uničevanje šolske lastnine ali lastnine drugih učencev in delavcev šole;
6. neupravičeno zapuščanje šolskih prostorov v času poteka vzgojno-izobraževalnega procesa;
7. vstopanje v šolo z rolerji, s skiroji;
8. nedovoljeno fotografiranje in snemanje;
9. vsa ostala dejanja, ki jih veljavna zakonodaja opredeljuje kot kazniva.

**Prevzemanje učencev iz šole v prvi triadi**

Starši so dolžni v pisni obliki sporočiti šoli seznam vseh oseb, ki lahko prevzamejo učenca iz šole. Šolo so dolžni tudi seznaniti z omejitvami, kot je prepoved približevanja učencu. Kadar učitelj dvomi, da je oseba, ki želi otroka prevzeti, do tega res upravičena, pri starših preveri upravičenost osebe do prevzema otroka. Šola ne sme izročiti učenca osebi, ki kaže vidne znake opitosti ali vpliva nedovoljenih snovi. Šola pokliče drugega starša (če ta ne obstaja, pokliče zakonitega zastopnika otroka), ki mora organizirati varno spremstvo učenca.

# 6. člen

# (kršitve)

Za kršitev se šteje vsako ravnanje ali dejanje učenca, ki je v nasprotju s pravili šolskega reda, ostalimi akti šole ali veljavno zakonodajo. Kršitve delimo na lažje, težje in najtežje, ki so natančneje opredeljene v Prilogi A, ki je sestavni del tega hišnega reda.

# 7. člen

# (postopki in ukrepi v primeru kršitev)

V primeru ugotovljenih kršitev in 6. člena teh pravil lahko šola sproži ustrezne postopke in ustrezno ukrepa proti kršitelju. Pri tem mora dosledno upoštevati naslednja načela:

1. Spore je potrebno najprej reševati na miren način.
2. Načelo postopnosti: proti kršitelju, pri katerem je bila prvič ugotovljena kršitev, mora šola uvesti postopek, ki vodi do najmilejšega predvidenega ukrepa.
3. Načelo sorazmernosti: izrečeni ukrep mora biti sorazmeren s težo kršitve.
4. Načelo individualizacije: pri izbiri postopka in izreku vzgojnega ukrepa je potrebno upoštevati vse subjektivne in objektivne okoliščine primera ter odnos učenca do lastne kršitve.
5. Načelo kontradiktornosti: kršitelju je potrebno omogočiti izjavo o kršitvenem dejanju ali dogodku in o izjavah nasprotne strani.
6. Proti kršitelju se v isti zadevi lahko ukrepa samo enkrat.

Kršitve, vzgojni postopki in vzgojni ukrepi so natančno določeni v prilogi A, ki je sestavni del teh Pravil šolskega reda.

# 8. člen

# (organiziranost učencev)

**Oddelčna skupnost**

V osnovni šoli se učenci organizirajo v oddelčne skupnosti. Oddelčna skupnost je temeljna oblika organiziranosti učencev enega oddelka.

Učenci oddelčne skupnosti volijo dva predstavnika oddelka v skupnost učencev šole. Volitve so tajne.

**Skupnost učencev šole**

Za uveljavljanje svojih pravic in interesov se oddelčne skupnosti preko svojih predstavnikov povezujejo v skupnost učencev šole, ki sprejme letni program dela. Šolsko skupnost sestavljajo učenci, ki jih izvoli skupnost oddelkov v šoli. Število predstavnikov je toliko, kolikor je oddelkov na šoli. Sklicatelj šolske skupnosti je mentor skupnosti učencev šole. Skupnost učencev ima mentorja, ki ga imenuje ravnatelj izmed strokovnih delavcev šole.

# 9. člen

# (opravičevanje odsotnosti)

Pouk je določen z urnikom. K uram prihajajo učenci in učitelji točno. V primeru zamude so se učenci dolžni opravičiti in navesti vzrok. Neupravičena zamuda se kaznuje z neopravičeno uro.

Vsak izostanek svojega otroka morajo starši opravičiti v roku petih delovnih dni od prvega dne izostanka dalje. Če starši vzroka izostanka ne sporočijo v 5 delovnih dneh, jih razrednik pisno pozove. Če v 5 delovnih dneh od izostanka, starši še vedno niso sporočili vzroka, razrednik uram odsotnosti dodeli status neopravičenih ur.

Koriščenje do 5 prostih dni v šolskem letu so starši dolžni najaviti pisno 3 dni pred izostankom.

Opravičevanje ur je v pristojnosti učenčevega razrednika.

Izhode učencev med končanim poukom in ostalim popoldanskim aktivnostmi (interesna dejavnost, nastop) pisno dovolijo starši.

Izreden odhod iz šole (slabo počutje, zdravniški pregledi, druge obveznosti ...) je dovoljen le z vednostjo razrednika oziroma učitelja, ki v razredu poučuje, v dogovoru s staršem.

# 10. člen

# (sodelovanje pri zagotavljanju zdravstvenega varstva učencev)

**Sistematski pregledi in cepljenje**

Splošni sistematski pregledi se izvajajo s prvim letom vpisa, naprej pa na vsaki dve leti.

Cepljenje se izvaja po rednem programu cepljenja predšolskih in šolskih otrok v Republiki Sloveniji. V kolikor otrok ni prejel cepiva v predvidenem razredu, je lahko cepljen na prvem naslednjem pregledu.

**Zobozdravstvene storitve**

Zobozdravstveno sistematiko učencem 1. do 9. razreda in učencem posebnega programa zagotavlja zdravstveni dom Žalec.

Program zobozdravstvene vzgoje je namenjen pravilnemu in rednemu čiščenju zob.

**Dolžnost seznanitve**

Starši so dolžni obvestiti šolo o zdravstvenem stanju učenca in posebnih zahtevah za ohranjanje njegovega zdravja, kadar je to potrebno za zagotavljanje ustreznega zdravstvenega varstva učenca v času pouka in dejavnosti izven prostorov šole.

# 11. člen

# (veljavnost pravil in izjava o seznanitvi)

Pri pripravi Pravil šolskega reda so sodelovali učenci, starši in zaposleni II. OŠ Žalec.

Pravila šolskega reda začnejo veljati po sprejetju na svetu zavoda II. osnovne šole Žalec.

Z njimi se seznanijo vsi zaposleni delavci, učenci šole in njihovi starši.

Žalec, 5. 7. 2024

Petra Petrovič Pražnikar, Nina Vouk,

ravnateljica II. OŠ Žalec predsednica sveta zavoda II. OŠ Žalec